{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Pravilniku o izmjenama i dopunama Pravilnika o uvjetima za ispunjavanje kriterija za određivanje velikih poreznih obveznika za koje je nadležan Ured za velike porezne obveznike"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"ALEKSANDAR KNEŽEVIĆ","PRAVILNIK ,\nČlanak 1.","U članku 3. točki 1. Pravilnika iza riječi „ostvaren“ dodaje se riječ: „godišnji“, a riječ „150.000.000,00 kuna“ zamjenjuje se riječima „10.000.000,00 eura“.\n\nU točki 2., podtočki 1. iza riječi: „ostvarenim“ dodaje se riječ: „godišnjim“, a riječ: „15.000.000,00 kuna“ zamjenjuje se riječima: „1.000.000,00 eura“.\n\nU točki 3. riječi: “veliki projekti kod kojih“ zamjenjuju se riječima: “nositelj velikog projekta kod kojeg“. Iza riječi: „visina“ dodaje se riječ: „godišnjeg“, a riječi: “150.000.000,00 kuna i koji na sebe vežu“ zamjenjuju se riječima: “10.000.000,00  eura i koji na sebe veže“.","Nije prihvaćen","U Pravilniku je nužno izmijeniti, odnosno povećati visinu ostvarenog prihoda za dolazak u nadležnost Ureda za velike porezne obveznike sa dosadašnjih 150 milijuna kuna (20 milijuna eura) na iznos od 30 milijuna eura i  sa dosadašnjih 15 milijuna kuna (2 milijuna eura) na iznos od 3 milijuna eura kako se zbog sveopćeg rasta prihoda isto ne bi značajnije reflektiralo kod samih poreznih obveznika o znatnom rastu velikih poreznih obveznika. Time se ostvaruje bolja komunikacija i suradnja između Ureda za velike porezne obveznike  i samih poreznih obveznika, kao i kvalitetnije praćenje istih. Naime, iste promjene Pravilnika su potrebne kako bi se prilagodili trenutnoj gospodarskoj situaciji u Republici Hrvatskoj te uskladili s novom valutom eurom."]
[2,"ALEKSANDAR KNEŽEVIĆ","PRAVILNIK ,\nČlanak 3.","Članak 7. mijenja se i glasi:\n\n“Porezni obveznik koji nakon stupanja na snagu ovoga Pravilnika ispuni jedan od uvjeta iz članka 3. ovog Pravilnika temeljem kojeg će se smatrati velikim poreznim obveznikom, prestat će biti u nadležnosti Ureda za velike porezne obveznike , odnosno više se neće smatrati velikim poreznim obveznikom ako u tri porezna razdoblja zaredom ne bude ispunjavao jedan od uvjeta iz članka 3. ovog Pravilnika.\n\nPravilo iz stavka 1. ovog članka na odgovarajući se način primjenjuje i na porezne obveznike koji su u trenutku stupanja na snagu ovog Pravilnika već u nadležnosti Ureda za velike porezne obveznike.“","Nije prihvaćen","Porezni obveznik koji ne ispuni jedan od uvjeta iz članka 3. Pravilnika temeljem kojeg ga se smatra velikim poreznim obveznikom, ostat će i dalje u nadležnosti Ureda za velike porezne obveznike te će ga biti potrebno pratiti još  dva porezna razdoblja zaredom, u kojima će se provjeravati ispunjava li potrebne uvjete iz članka 3. Pravilnika."]
[3,"ALEKSANDAR KNEŽEVIĆ","PRAVILNIK ,\nČlanak 4.","Iza članka 7. dodaje se novi članci 8.i 9. koji glase:\n\n„Članak 8.\n\nPostojeći porezni obveznik koji nakon stupanja na snagu ovoga Pravilnika više ne bude ispunjavao jedan od uvjeta iz članka 3. ovoga Pravilnika temeljem kojeg se smatra velikim poreznim obveznikom, ostaje i dalje u nadležnosti Ureda za velike porezne obveznike. Ukoliko porezni obveznik u tri porezna razdoblja zaredom ne bude ispunjavao jedan od uvjeta iz članka 3. ovoga Pravilnika, više se neće smatrati velikim poreznim obveznikom.\n\nČlanak 9.\n\nPorezna razdoblja iz članka 8. ovog Pravilnika počinju se računati s godinom koja slijedi godinu u kojoj stupa na snagu ovaj Pravilnik.“","Nije prihvaćen","Porezni obveznik koji ne ispuni jedan od uvjeta iz članka 3. Pravilnika temeljem kojeg ga se smatra velikim poreznim obveznikom, ostat će i dalje u nadležnosti Ureda za velike porezne obveznike te će ga biti potrebno pratiti još  dva porezna razdoblja zaredom, u kojima će se provjeravati ispunjava li potrebne uvjete iz članka 3. Pravilnika."]